Idman (yritys)

Idman Oy oli suomalainen valaistukseen ja valaisimiin erikoistunut yritys, joka fuusioitui vuonna 2006 Philipsin Suomessa toimivaan tytäryhtiöön Philips Oy ja toimii nyt sen Luminaires-yksikkönä.Philips Oy , Yritys- ja yhteisötietojärjestelmä YTJ, viitattu 12.3.2015. Idman on yhä käytössä valaisinten tuotemerkkinä sekä Philipsillä että kiitotievalaisinten osalta ruotsalaisella Safe Groupilla.

Idman Oy:n perusti Karl Hjalmar Idman Poriin vuonna 1897 myymään lamppuja, lasitavaraa ja posliinia. 1920-luvulla yritys muutti Porista Helsinkiin ja aloitti vuonna 1928 tuotantotoiminnan yhtiönimellä Lampputehdas Oy. Vuonna 1937 ostettiin Neon-Teho-niminen yritys, joka fuusioitiin Idmaniin 1944. 1950-luvun taitteessa Idman työllisti noin 250 ihmistä Helsingissä, Mäkelänkatu 62:ssa Vallilassa ja Meritullinkatu 1:ssä Kruununhaassa.

Vuonna 1953 Idmaniin fuusioitui Paavo Tynellin perustama Taito Oy.
Tynellin lisäksi Idmanille suunnittelivat valaisimia muiden muassa Tapio Wirkkala, Maria Lindeman ja Mauri Almari.Catalogs, Why Not 2nd Cycle -sivusto, viitattu 12.3.2015. 

Nykyisin Idmanin toiminta jatkuu Philipsin omistuksessa suuryhtiön valaistustekniikan keskuksena Pohjoismaissa. Idmanin Mäntsälässä sijainneen tehtaan Philips lopetti vuonna 2009. Se työllisti lopetusvaiheessa 170 ihmistä ja oli Mäntsälän suurin yksityinen työnantaja.Philips lopettaa Mäntsälän tehtaan, IT-viikko 30.1.2009, viitattu 12.3.2015.Mäntsälän kotiseutupolut, Mäntsälä-seura (pdf s. 27).Viitattu 12.3.2015.

Idman Oy:n entinen lentokenttävalaisimiin erikoistunut osasto Vantaalla toimii nykyään osana ruotsalaista ADB Safegate Groupia. Idman-valaisimia on käytössä noin 400 lentokentällä ympäri maailmaa.Idman Oy Vantaan toimipiste , TET-tori, Peda.net, viitattu 12.3.2015.Idman , Safegate Group, viitattu 12.3.2015.

Historiaa
Hjalmar Idmanin aika
Helsinkiläissyntyinen 25-vuotias Hjalmar Idman (1872–1924) asui Porissa ja avasi asuntonaan toimineeseen puutaloon vuonna 1897 liikkeen, jossa alkoi myydä öljylamppuja sekä muuta lasi- ja posliinitavaraa, joidenkin lähteiden mukaan myös Saksasta tuotuja ravintolatarvikkeita. Pian hän halusi laajentaa vähittäiskaupasta tukkukauppaan ja myi vuonna 1919 myymälänsä Porissa ja muutti takaisin Helsinkiin.Idman – the complete story of a lighting company, lyhennetty englanninnos Tiia-Maarit Loisan artikkelista Valo-lehdessä 2/2011, viitattu 13.3.2015.Loisa, Tiia-Maarit: Idman – osa suomalaista valaistushistoriaa, Valo 2/2011 s. 22-23, viitattu 13.3.2015.

Vuonna 1920 Hjalmar Idman perusti Oy E. Ahlström & Co Ab:n (nyk. E. Ahlström) yhdessä Einar Ahlströmin kanssa, jolla oli ennestään suuri lasi- ja posliinimyymälä Helsingin Roobertinkadulla. Samana vuonna Idman rekisteröi kuitenkin myös toisen yrityksen nimelle Hjalmar Idman Oy. Senkin 66 osakkaaseen kuuluivat Idmanin lisäksi Einar Ahlström ja Jalmari Ahlström. He avasivat liikkeen Aleksanterinkadun ja Mikonkadun kulmaan sekä pian myös Kuopioon ja Tampereelle, joissa toiminta jatkui kuitenkin vain 1920-luvun alkupuolen ajan. Idmanin nimeä kantava yritys myi pääasiassa kristallilasia, Ahlstömin taas puristelasia.

Hjalmar Idman kuoli 1924, mutta yrityksen toimintaa jatkoi hänen puolisonsa Astrid Idman, joka kuitenkin myi yrityksen omistuksen Einar Ahlströmille. Tämä muutti yrityksen nimen muotoon Idman Oy  vuonna 1928.

Ahlströmin omistuksessa
Idman Oy aloitti Saksasta tuotujen sähkötarvikkeiden myynnin 1930-luvun alkupuolella, samalla kun luopui ravintolatarvikkeista (jotka taas ovat yhä toimivan E. Ahlström Oy:n päätoimialaE. Ahlstöm Oy, viitattu 13.3.2015.). Vuosikymmenen lopulla Idman alkoi myydä itse valmistamiaan hehkulamppuja ja koristevalaisimia ja tytäryritys Neonteho valomainoksia, joita piirtämään palkattiin sittemmin Idmanin valaisinsuunnittelijana tunnettu Mauri Almari. Jalmari Ahlströmin kuoltua 1944 Neonteho fuusioitiin Idman Oy:öön.

Sotien jälkeen Idman Oy hankki Holmanin pariskunnan perustaman varjostintehtaan ja puutyöpajan Helsingin Kruununhaan Meritullinaukiolta. Sodanjälkeisen materiaalipulan aikana siellä tehtiin lampunvarjostimia muun muassa vanhoista laskuvarjoista. Idmanille työskenteli jonkin aikaa lasisuunnittelijana tunnettu Gunnel Nyman, joka piirsi Idmanille huonekaluja ja varjostimia, samaan aikaan kun suunnitteli valaisimia Idmanin kilpailijalle Ornolle. Idmanin huonekalukauppa kävi huonosti, ja puutyöosaston päätuotteita olivat loisteputkivalaisinten kotelot. Osaston toiminta loppui pian.

1950-luvulta 1970-luvulle
Vuonna 1953 Idman Oy osti enemmistöosuuden Paavo Tynellin Taito Oy:stä ja yhtiöiden valaisinverstaat yhdistettiin Tynellin tahdon vastaisesti. Hän ja useimmat muut Taidon ammattilaiset jäivät kuitenkin tekemään Idmanille, Tynell freelancerinä oman muotoilutoimistonsa kautta. Idmanin Suomen markkinoihin keskittyvä strategia aiheutti 1960-luvun alussa Taito-verstaan sulkemisen ja Idmanin tuotannon muuttamisen Helsingistä uusiin sarjavalmistukseen sopiviin tiloihin Mikkeliin.

Idmanin lentokenttävalaistusliiketoiminta sai alkunsa korkeiden savupiippujen varoituslampuista 1950-luvun alussa. Silloinen toimitusjohtaja Pentti Väisänen oli entinen sotilaslentäjä, ja Idman panosti ilmailuvalaistukseen uuden halogeenilampputekniikan avulla. Tuolloin kiitotien pintaan upotettavia valaisimia tehtiin vain Yhdysvalloissa, ja erään amerikkalaisvalmistajan kanssa tehdyllä yhteistyöllä Idmanista tuli niiden ensimmäinen valmistaja Euroopassa.

1960-luvun alkupuolen Idman Oy oli myös sähkötukku, kunnes taas keskityttiin vain valaistukseen. Kotivalaisimista yhtiön strategia kääntyi yhä enemmän ammattivalaistuksen, kuten katuvalojen suuntaan.

Omistajina Nokia, sitten AEG ja nykyisin Philips
Nokia osti Idman Oyn keväällä 1981 ja toi yhtiölle parempia tuotekehitysresursseja. Vuonna 1986 Nokia osti  myös SLO-Metalli Oy:n Mäntsälästä, joka muun sähkötarviketuotannon ohella oli perehtynyt muovisten valaisimien tekoon ostamalla 1983 loviisalaisen Sanka Oy:n. SLO-Metallin alkujuuret olivat Lennart Aralan (ent. Achander) Helsinkiin vuonna 1939 perustamassa valaisintehdas Metallivalmisteessa, joka muutti 1963 Mäntsälään ja siirtyi SLO:n omistukseen 1968. 

Nokia myi Idman Oy:n 1993 saksalaisjätti AEG:lle. Jo seuraavana vuonna AEG luopui valaistusliiketoiminnasta ja sen mukana Idmanin omistajaksi tuli toinen elektroniikkajätti, hollantilainen Philips. Vuonna 2007 Philips yhdisti kaikki toimintonsa Suomessa Idman Oy:öön ja myi seuraavana vuonna lentokenttävalaistustoiminnan ruotsalaiselle Safe Groupille, jonka omistama Idman Airfield Lighting Oy toimii yhä Helsinki-Vantaan lentoaseman lähellä. Mäntsälän tehdas suljettiin 2009.

Lähteet

Aiheesta muualla
Idmanin vanha 113-sivuinen tuoteluettelo 
 Pörssitiedon esitys Idman Oy:n historiasta

Luokka:Entiset suomalaiset teollisuusyritykset
Luokka:Valaistus
Luokka:Sisustusalan tuotemerkit
Luokka:Rakennustuotevalmistajat